Մանիշա Կոիրալա

Մանիշա Կոիրալա (, , ), նեպալցի և հնդիկ կինոդերասան, պրոդյուսեր, բհարատանատյամ և մանիպուրի ոճերի պարուհի։ Հիմնականում աշխատում է Բոլիվուդում, ինչպես նաև նկարահանվում է Կոլլիվուդի, Տոլլիվուդի, մալայալամ լեզվով և նեպալական ֆիլմերում։ «Filmfare Award» մրցանակի երրորդ տեղի դափնեկիր է՝ որպես լավագույն դերասանուհի ըստ քննադատների և «Filmfare Awards South» մրցանակի։ ՄԱԿ-ի բարի կամքի դեսպան է և հասարակական գործիչ։ Պարգևատրվել է Նեպալի կառավարական պարգևով՝ Գուրկիի աջ ձեռքի շքանշանով (2001 թվական)։

Կենսագրություն 
Մանիշա Կոիրալան ծնվել է 1970 թվականի օգոստոսի 16-ին Նեպալի մայրաքաղաք Կատմանդուում՝ հայտնի քաղաքական գործիչների ընտանիքում։ Նրա ծնողներն են քաղաքական գործիչ Պրակաշ Կոիրալան և Սուշման։ Պապը՝ Պրասադ Կոիրալան, 1959 թվականից մինչև 1960 թվականը եղել է Նեպալի վարչապետ։ Երկու ոչ հարազատ պապիկները նույնպես եղել են վարչապետներ՝ Գիրիջա Պրասադ Կոիրալան և Մատրիկա Պրասադ Կոիրալան։ Նրա հարազատ Սուշիլ Կոիրալան ներկայումս վարչապետ է։

Կրթություն է ստացել Վարանասիում՝ «Vasant Kanya Mahavidhyalaya»-ում (VKM), ինչպես նաև Նյու Դելիում՝ «Army Public School, Dhaula Kuan (APS)»-ում։

Սկզբնապես ուզում էր դառնալ բժիշկ, բայց հետո դարձել է դերասանուհի Բոլիվուդում։ Նրա եղբայր Սիդհարթ Կոիրալան նույնպես դերասան է (2007 թվականին նրանք միասին նկարահանվել են «Anwar» ֆիլմում)։ 2004 թվականին Մանիշա Կոիրալան ստացել է ռեժիսորի դիպլոմ՝ Նյու Յորքում և վերադառնալով Հնդկաստան՝ դարձել է վավերագրական կինոյի հասարակության անդամ։

2010 թվականին Մանիշան ամուսնացել է նեպալցի բիզնեսմենի հետ, իսկ 2012 թվականին բաժանվել է։

2012 թվականի նոյեմբերին Մանիշա Կոիրալայի մոտ հայտնաբերվել է ձվարանի քաղցկեղ։ Վիրահատությունից հետո տեղափոխվել է ԱՄՆ։

Կարիերան ֆիլմում 
Նրա դեբյուտը որպես դերասանուհի կայացել է 1989 թվականին՝ «Մենք կհանդիպենք նորից» («Pheri Bhetaula») ֆիլմում։ Մի տարի հետո խաղասկիզբը Բոլիվուդում էր՝ «Առևտրական» կոմերցիոն հաջող դրամայում (Saudagar, 1991 թվական), որի ռեժիսորն է Սուբհաշա Գհայան։

Նրա գործերը դարձել են հայտնի հնդկական կինոմատոգրաֆիայում՝ 1990 թվականից մինչև 2000 թվականների սկիզբը, որոնցից է «Առասպել սիրո մասին» (1994 թվական) ֆիլմը, որը դարձել է նրա համար կարիերայի ճեղքում, «Տարբեր ճակատագրեր» (1995 թվական), «Երաժշտության աշխարհ» (1996 թվական), որի ռեժիսորն է Սանջայա Լիլի Բհանսալին, «Կրակ-վկա» (1996 թվական), «Թաքնված ճշմարտությունը» (1997 թվական) ֆիլմերը, «Բոմբեյ» (1995 թվական) և «Սեր առաջին հայացքից» (1998 թվական) ֆիլմերը, որոնց ռեժիսորն է Մանի Ռատնաման, «Խռովարար հոգի» (1999 թվական) ֆիլմը, «Փախստականուհի» (2001 թվական) ֆիլմը, «Հատուցում ամեն ինչի համար» (2002 թվական) ֆիլմը, որի ռեժիսորն է Ռամ Գոպալ Վարման։

Դերասանուհին կատարել է գլխավոր դերեր վեց բարձր բյուջեով կոմերցիոն հաջող «Tamil cinema» ֆիլմերում՝ «Բոմբեյ» (1995 թվական), Mudhalvan (1999 թվական), «Հնդիկ» (1996 թվական), «Սատանա» (2001 թվական), «Մումբայ էքսպրես» (2005 թվական) (բոլոր երեք ֆիլմերը խաղացել է Քամալ Հասանի հետ միասին), Baba (2002 թվական) (Ռաջնիկանտի հետ միասին)։

«Filmfare Award» մրցանակի երրորդ տեղի դափնեկիր է՝ որպես լավագույն դերասանուհի ըստ քննադատների, և «Filmfare Awards South»-ի մեկ մրցանակի դափնեկիր։ Չորս անգամ առաջադրվել է «Filmfare Award» մրցանակի որպես լավագույն դերասանուհի։

Չնայած Մանիշ Քոյրալի մասնակցությամբ ֆիլմերի ժողովածուները շատ տարբեր են՝ քննադատները նշում են, որ դերասանուհին ունի իր պրոֆեսիոնալ տեղը՝ անկախ կոմերցիոն հաջողությունից։

2004 թվականին Մանիշան դարձել է ցածր բյուժեով «Եկեք հաշվարկենք» (Paisa Vasool) կինոֆիլմ-կատակերգության պրոդյուսեր, որտեղ որպես դերասանուհի նկարահանվել են ինքը և Սուշմիտա Սենը, իսկ ռեժիսոր է եղել Շրինիվաս Բհաշիյաման։

2009 թվականի դեկտեմբերին եղել է Դուբայի հինգերորդ միջազգային կինոփառատոնի ժյուրիի անդամ։

Ներկայումս շարունակում է նկարահանվել կինոյում՝ որպես դերասանուհի։ 2017 թվականին դուրս է եկել Dear Maya ֆիլմը, որտեղ նա խաղացել է գլխավոր դեր։

Նա նաև հնդկական դասական պարերի պրոֆեսիոնալ պարուհի է՝ բհարատանատյամ և մանիպուրի ոճերում։

Սոցիալական աշխատանք 
1999 թվականի սեպտեմբերին Մանիշան նշանակվել է ՄԱԿ-ի Բարի կամքի դեսպան։ Ակտիվ մասնակցել է սոցիալական աշխատանքներում, մասնավորապես համագործակցել է կազմակերպությունների հետ, որոնք աշխատում են կանանց իրավունքների պաշտպանության, կանանց նկատմամբ բռնության կանխարգելման, ինչպես նաև կանխարգելել նեպալցի աղջիկների թրաֆիքինգը՝ մարմնավաճառությամբ զբաղվելու համար։

Ֆիլմագրություն

Մրցանակներ և նոմինացիաներ 

 Մրցանակներ

 1994՝ Սմիթա Պատիլի անվան մրցանակ (հնդկական կինոարդյունաբերության նվաճումների համար)
 1996՝ «Filmfare Award» մրցանակ՝ որպես լավագույն դերասանուհի ըստ քննադատների, «Բոմբեյ» (Bombay) ֆիլմ
 1996՝ «Filmfare Awards South», «Բոմբեյ» ֆիլմ
 1997՝ «Filmfare Award» մրցանակ՝ որպես լավագույն դերասանուհի ըստ քննադատների, «Երաժշտության աշխարհ» ֆիլմ
 1997՝ «Screen Weekly Awards»՝ որպես լավագույն դերասանուհի, «Երաժշտական աշխարհ» ֆիլմ
 2001՝ Գուրկիի աջ ձեռքի շքանշան (հնդկական կինոարդյունաբերության նվաճումների համար)
 2003՝ «Filmfare Award» մրցանակ՝ որպես լավագույն դերասանուհի ըստ քննադատների, «Հատուցում ամեն ինչի համար» (Company) ֆիլմ
 2003՝ Բենգալյան կինոլրագրողների ասոցիացիայի մրցանակ՝ որպես լավագույն դերասանուհի հնդկական ֆիլմերում, «Փախուստ Տալիբանայից» (Escape from Taliban) ֆիլմ
 2014՝ «India Today» ամսագրի մրցանակ (տարվա աղջիկ)

 Նոմինացիաներ

 «Filmfare Award» մրցանակ՝ որպես լավագույն դերասանուհի
 1995՝ «Առասպել սիրո մասին» ֆիլմ (1942, A Love Story)
 1996՝ «Տարբեր ճակատագրեր» ֆիլմ (Akele Hum Akele Tum)
 1997՝ «Երաժշտական աշխարհ» ֆիլմ
 1999՝ «Սեր առաջին հայացքից» ֆիլմ
 Այլ
 1999՝ «Star Award», «Սեր առաջին հայացքից» ֆիլմ
 2012՝ «Filmfare Awards South», Mappillai

Ծանոթագրություններ 

 
Հնդիկ դերասաններ
ՄԱԿ-ի պաշտոնյաներ
Ամառային երիտասարդական վիքիճամբարի հոդվածներ